RELEASE GREECE: Αποσύρει στρατεύματα από το Αφγανιστάν και η Βρετανία
Αποσύρει στρατεύματα από το Αφγανιστάν και η Βρετανία
Αποσύρει στρατεύματα από το Αφγανιστάν και η Βρετανία ακολουθώντας το παράδειγμα των Ηνωμένων Πολιτειών
Την ανακοίνωση ότι θα αποσύρει 800 στρατεύματα έως το τέλος του χρόνου, θα κάνει την επόμενη εβδομάδα η Βρετανία , κίνηση που σημειώνεται λίγες ημέρες μετά την αντίστοιχη ανακοίνωση από πλευράς των Ηνωμένων Πολιτειών.
Σύμφωνα με την εφημερίδα The Sunday Times, ο Βρετανός πρωθυπουργός Ντέιβιντ Κάμερον θα ανακοινώσει την επόμενη Τετάρτη την αποχώρηση 500 έως 800 στρατευμάτων το διάστημα ανάμεσα στον επόμενο Φεβρουάριο και το τέλος του 2012.
Η Βρετανία είναι αυτή τη στιγμή η δεύτερη κατά σειρά χώρα με τη μεγαλύτερη στρατιωτική δύναμη στο Αφγανιστάν. Η πλειοψηφία των στρατευμάτων βρίσκεται στην επαρχία Χέλμαντ που αποτελεί μια από τις πιο βίαιες, ενώ από την έναρξη του πολέμου έχουν χάσει τη ζωή τους 374 Βρετανοί.